**Sertab Erener** (født 4. desember 1964 i Istanbul) er en tyrkisk popstjerne. Hun er en av de mest suksessrike kvinnelige sangerne i Tyrkia, og er sett på som en av divaene i tyrkisk popmusikk. I Europa er hun mest kjent for å vinne Eurovision Song Contest 2003 med sangen «Everyway That I Can».

Karriere
--------

Erener er født og oppvokst i Istanbul. Hun studerte musikk ved universitetet i byen før hun begynte sitt arbeid innen musikken sammen med den tyrkiske popsangeren Sezen Aksu.

Hun ga ut sitt første album, «Sakin Ol», i 1992, og det ble etterfulgt av nye fire tyrkiskspråklige album igjennom det neste tiåret. Albumet «Lal» ble til og med inkludert i «Sony Music» i sin «Soundtrack For A Century»-samling. 

### Eurovision Song Contest

Etter å ha deltatt i to nasjonale finaler i Eurovision Song Contest uten suksesess (i 1989 og 1990), ble hun valgt til Tyrkias deltaker i 2003 og vant den internasjonale finalen med «Everyway That I Can», som hun skrev sammen med Demir Demirkan. Sangen fikk topplassering på mange salgslister over hele Europa, blant annet i Sverige og Hellas.

I kjølvannet av Eurovision-suksessen ga hun ut sitt første engelskspråklige album, «No Boundaries», i 2004. Hennes tolkning av «Here I Am» og Bob Dylans «One More Cup of Coffee» ble brukt i internasjonale filmer. Sistnevnte var en del av lydsporet til Masked and Anonymous, en semi-biografisk film om Dylan.

I 2005 ga Erener ut det tyrkiskspråklige albumet «Aşk Ölmez», med sanger som «Aşk Ölmez, Biz Ölürüz» og «Satılık Kalpler Şehri» samt en høylytt tolkning av Madonnas sang «Music». 

22. oktober 2005 deltok hun på «Congratulations»-konserten i forbindelse med Eurovision Song Contests femtiårsjubileum. Ved denne anledningen avslørte hun også at hun skulle gi ut enda et engelskspråklig album.

15. mars 2007 ga hun ut et samlealbum. I tillegg til vinnersangen hennes fra Eurovision Song Contest inneholder *The Best of Sertab Erener* et utvalg fra sangarens store repertoar med sanger på spansk, gresk og engelsk, i tillegg til duetter med andre sangere. 

Erener har sunget duetter med Ruslana, José Carreras, Ricky Martin og den greske sangeren Mando. Hun har også jobbet med musikerne Desmond Child, Anggun og det belgiske bandet Voice Male.

Referanser
----------

1. ↑   Gemeinsame Normdatei, besøkt 11. desember 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Sertab Erener – kategori av bilder, video eller lyd på Commons Rediger på Wikidata
* (en) Sertab Erener på Internet Movie Database Rediger på Wikidata
* (en) Sertab Erener på Apple Music Rediger på Wikidata

* (en) Sertab Erener på Discogs Rediger på Wikidata

* (en) Sertab Erener på MusicBrainz Rediger på Wikidata

* (en) Sertab Erener på Spotify Rediger på Wikidata

* (en) Sertab Erener på Songkick Rediger på Wikidata

* (en) Sertab Erener på Last.fm Rediger på Wikidata

* (en) Sertab Erener på Genius — sangtekster Rediger på Wikidata
* Sertab Erener på Twitter Rediger på Wikidata

* Sertab Erener på Facebook Rediger på Wikidata

* Sertab Erener på Instagram Rediger på Wikidata

* Sertab Erener på YouTube Rediger på Wikidata

* Sertab Erener på Myspace Rediger på Wikidata

* Sertab Erener på TikTok Rediger på Wikidata

| Utmerkelser og prestasjoner |
| --- |
|
| Forgjenger :**Latvias flagg Latvia Marie N med «I Wanna»**

 | **Vinner av Eurovision Song Contest**2003 med «Everyway That I Can» | Etterfølger :**Ukrainas flagg Ukraina Ruslana med «Wild Dances»** |
|
| Forgjenger :**Buket Bengisu med «Leylaklar Soldu Kalbinde»**

 | **Tyrkias representant i Eurovision Song Contest**2003 | Etterfølger :**Athena med «For Real»** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs
 |